บันทึกรายงานการประชุม
สภาเทศบาลตำบลหนองพ้อ  สมัยสามัญ  สมัยที่ 2 ประจำปี  2554 (ครั้งที่1)

เลขานุการสภาเทศบาลได้ตรวจสอบจำนวนสมาชิกสภาเทศบาลที่มาประชุมครบองค์ประชุม เรียนคุณสุชาติ เทพโนราประธานสภาเทศบาลตำบลหนองพ้อเป็นประธานที่ประชุมและดำเนินการประชุมตามระเบียบวาระดังนี้
ประธานสภาฯ
กล่าวเปิดการประชุมสภาเทศบาลตำบลหนองพ้อ สมัยสามัญ สมัยที่ 2 ครั้งที่ 1 ประจำปี พ.ศ. 2554 และดำเนินการการประชุมตามระเบียบวาระการประชุม ดังนี้
ระเบียบวาระที่ 1 
เรื่องที่ประธานแจ้งให้ที่ประชุมทราบ

สำหรับในวันนี้มีเรื่องที่จะแจ้งให้ทราบจำนวน 3 เรื่อง

เรื่องที่ 1 เกี่ยวกับการลงนามในการทำสัญญาโครงการก่อสร้างโรงงานกำจัดขยะมูลฝอยแบบครบวงจร ในวันที่ 19 กรกฎาคม 2554 เวลา 10.30 น.ดังนั้นขอเรียนเชิญท่านสมาชิกสภาเทศบาลตำบลหนองพ้อทุกท่านเข้าร่วมในวันและเวลาดังกล่าว

เรื่องที่ 2 เกี่ยวกับการประกาศใช้แผนพัฒนาเทศบาลตำบลหนองพ้อ พ.ศ.2555 – 2557 เมื่อวันที่ 21 มิถุนายน 2554 ดังนั้น อาศัยอำนาจตามระเบียบกระทรวงมหาดไทยว่าด้วยการจัดทำแผนขององค์กรปกครองส่วนท้องถิ่น พ.ศ.2548 ข้อ 17(4) จึงประกาศใช้แผนพัฒนาสามปี (2555 – 2557) ของเทศบาลตำบลหนองพ้อและประกาศให้ทราบโดยทั่วกัน

เรื่องที่ 3 เกี่ยวกับการแก้ไขของกระทรวงมหาดไทย ฉบับที่ 2 ด้วยกรมการปกครองท้องถิ่น พ.ศ.2548
ระเบียบวาระที่ 2 
เรื่องรับรองรายงานการประชุมสภาเทศบาลตำบลหนองพ้อ สมัยที่ 1 ประจำปี 2554 (ครั้งที่ 2)
ประธานสภาฯ
ขอเชิญท่านสมาชิกสภาเทศบาลตำบลหนองพ้อทุกท่านได้ตรวจสอบรายงานการประชุมที่ได้จัดส่งแล้ว หากท่านใดมีความประสงค์จะแก้ไขก็ขอเชิญครับ
นายปรีชา  ชาญเมธี
ผมขอแก้ไขเลขานุการจากคุณศุภชัย รักปาน เป็นคุณสมคิด รักปาน
ระเบียบวาระที่ 3 
ญัตติอื่น ๆ
ประธานสภาฯ
วันนี้มีญัตติอื่น ๆ อยู่ 2 ญัตติ โดยมีญัตติที่ 1 ญัตติขออนุมัติอนุมัติโอนเงินงบประมาณรายจ่ายประจำปีงบประมาณ พ.ศ.2554 มีรายละเอียดในการโอนเงินอย่างไรบ้าง ก็ขอเรียนเชิญ ท่านนายกเทศมนตรีตำบลหนองพ้อเสนอญัตติ
นายกเทศมนตรีฯ
เรียนประธานสภาฯ สมาชิกสภาเทศบาลตำบลหนองพ้อทุกท่านวันนี้กระผมขอเสนอญัตติขออนุมัติโอนเงินงบประมาณรายจ่ายประจำปี 2554 ดังนี้
โอนตั้งจ่ายจ่ายรายการใหม่  จำนวน ๕๗,๐๐๐ บาท
สำนักปลัดเทศบาล ด้านบริหารทั่วไป แผนงานบริหารงานทั่วไป งานบริหารทั่วไป หมวดครุภัณฑ์ที่ดินและสิ่งก่อสร้าง เพื่อตั้งจ่ายเป็นค่าจัดซื้อเครื่องปรับอากาศชนิดตั้งพื้นหรือชนิดแขวน(มีระบบฟอกอากาศ) ขนาด ๕๐,๐๐๐ บีทียู จำนวน ๑ เครื่อง
โอนลด
สำนักปลัดเทศบาล ด้านบริหารทั่วไป แผนงานบริหารงานทั่วไป งานบริหารทั่วไป หมวดค่าตอบแทนใช้สอยและวัสดุ ค่าใช้สอย ประเภทรายจ่ายเกี่ยวกับการรับรองและพิธีการ โครงการฝึกอบรมและเพิ่มประสิทธิภาพและทัศน์ศึกษาดูงาน ขอโอนลดจำนวน ๕๗,๐๐๐ บาท
ดังนั้น เพื่อให้เป็นไปตามระเบียบวาระกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ หมวด ๔ การโอนและแก้ไขเปลี่ยนแปลงงบประมาณ ข้อ ๒๗ บัญญัติไว้ว่า การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนตั้งจ่ายรายการใหม่ให้เป็นอำนาจอนุมัติของสภาเทศบาล ประกอบกับในปัจจุบันห้องปฏิบัติงานของสำนักปลัดซึ่งเป็นห้องรับรองประชาชนผู้มาติดต่อราชการจำนวนมาก มีเครื่องปรับอากาศจำนวน ๒ เครื่อง แต่เป็นเครื่องปรับอากาศที่มีอายุการใช้งานที่ยาวนาน ชำรุดบ่อยและมีความเย็นไม่เพียงพอต่อพื้นที่ของห้อง ดังนั้น เพื่อแก้ไขปัญหาดังกล่าว จึงมีความจำเป็นต้องติดตั้งเครื่องปรับอากาศ เพิ่มเติมจำนวน ๑ เครื่อง ดังรายละเอียดดังกล่าวข้างต้น

ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณา
ที่ประชุม
ไม่มีการอภิปราย
ประธานสภาฯ
ขอมติที่ประชุม สมาชิกท่านใดอนุมัติโอนเงินงบประมาณรายจ่าย โปรดยกมือ ท่านใดไม่อนุมัติโอนเงินงบประมาณรายจ่ายโปรดยกมือ  กระผมในฐานะประธานสภาฯ ของดออกเสียง 1 เสียง เรียนเลขานุการแจ้งมติในที่ประชุม
เลานุการสภาฯ
ตามที่ท่านนายกเทศมนตรีฯได้เสนอญัตติอนุมัติโอนเงินงบประมาณรายจ่ายประจำปี 2554 ซึ่งที่ประชุมสภาเทศบาลตำบลหนองพ้อได้มีมติ ดังนี้

งดออกเสียง  1
เสียง คือประธานสภาฯ
ประธานสภาฯ
ต่อไปเป็นระบบประปาของหมู่ที่ 4 บ้านโคกวาและกำแพงคันคลองถนนคสล. ของหมู่ที่ 8 เรียนเชิญท่านนายกเทศมนตรีฯ
นายกเทศมนตรีฯ
ข้าพเจ้าขอเสนอญัตติ ขออนุมัติใช้จ่ายเงินสะสมประจำงบประมาณประจำปี พ.ศ.2554 เพื่อแก้ไขปัญหาความเดือดร้อนของประชาชนในพื้นที่โดยเฉพาะ ประชาชนในพื้นที่หมู่ที่ 4  ที่ได้รับความเดือดร้อนเรื่องน้ำอุปโภคบริโภคที่มีไม่เพียงพอ  มีประชาชนที่ได้รับความเดือดร้อนทั้วสิ้นจำนวน  200  ครัวเรือน  สืบเนื่องจากระบบประปาที่มีอยู่ในปัจจุบันมีปริมาณน้ำไม่เพียงพอ ต้องปล่อยน้ำให้แก่ประชาชนวันละไม่เกิน  2  ชั่วโมง  ซึ่งจากมติที่ประชุมหมู่บ้านในหมู่ที่  4  เมื่อวันที่ 5  มิถุนายน 2554  ที่ประชุมต้องการให้เทศบาลเข้าไปช่วยเหลือ  โดยการเพิ่มระบบประปาให้มีจำนวนเพียงพอต่อความต้องการใช้น้ำของประชาชนและรองรับปริมาณการใช้น้ำในอนาคต ที่มีจำนวนครัวเรือนเพิ่มมากขึ้นอย่างต่อเนื่อง  เพื่อป้องกันปัญหาการขาดแคลนน้ำในอนาคต  และประชาชนในพื้นที่หมู่ที่  8  ที่ได้รับความเดือดร้อนจากปัญหาน้ำกัดเซาะตลิ่ง  จนเป็นเหตุให้เกิดการยุบตัวของพื้นดินและถนนพัง  รถไม่สามารถวิ่งผ่านไป- มาได้อย่างสะดวก  และอาจเกิดอุบัติเหตุได้  โดยเฉพาะในช่วงหน้าฝนที่มีปริมาณน้ำจำนวนมาก หากไม่ได้รับการแก้ไขในช่วงหน้าแล้งนี้ ประชาชนยิ่งได้รับความเดือดมากยิ่งขึ้นจนเป็นเหตุให้ประชาชนไม่สามารถเดินทางผ่านถนนสายดังกล่าวได้เทศบาลจึงมีความจำเป็นต้องขออนุมัติใช้จ่ายเงินสะสมในครั้งนี้ เพื่อดำเนินการ ดังนี้
1. โครงการขุดเจาะบ่อบาดาลพร้อมก่อสร้างระบบประปาม.4 เป็นเงิน 633,000 บาท
เพื่อจ่ายเป็นค่าจ้งเหมาขุดเจาะบ่อบาดาลพร้อมก่อสร้างหอถังสูงเหล็กทรงแชมแปญขนาดความจุ 20 ลูกบาศก์เมตร พร้อมท่อเมนขนาดØ 2 นิ้วยาว 180 เมตร รายละเอียดตามแบบแปลนเทศบาลตำบลหนองพ้อ
2. โครงการปรับปรุงกำแพงกั้นดินพร้อมก่อสร้างถนน คสล. คันคลองท่าแนะ หมู่ที่ 8 เป็นเงิน 310,000 บาท
เพื่อตั้งจ่ายเป็นค่าจ้างเหมาปรับปรุงกำแพงกั้นดินพร้อมถนน คสล. คันคลองท่าแนะโดยทำการติดตั้งแผ่นพื้นสำเร็จรูปหรือหล่อมในที่ ขนาดกว้าง 1.50 เมตร ลึก 3.00 เมตร ยาว 33 เมตร หรือพื้นที่คอนกรีตไม่น้อยกว่า 132 ตารางเมตร รายละเอียดตามแบบแปลนเทศบาลตำบลหนองพ้อกำหนด
ดังนั้น เพื่อให้เป็นไปตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินขององค์กรปกครองส่วนท้องถิ่น พ.ศ.2547 และเพื่อแก้ไขปัญหาความเดือดร้อนของประชาชน ทั้งหมู่บ้านที่กำลังประสบปัญหาอยู่ในขณะนี้ จึงเสนอญัตติขออนุมัติใช้จ่ายเงินสะสมในครั้งนี้ เพื่อเทศบาลตำบลหนองพ้อพิจารณาต่อไป จึงเรียนมาเพื่อโปรดพิจารณา
ผมขอเพิ่มเติมในญัตติของหมู่ที่ 4 ในการที่ประชาชนไม่มีน้ำใช้และ ต้องขอน้ำจากอบจ.พัทลุง เพื่อนำน้ำมาแจกจ่ายให้แก่ประชาชน และในส่วนของหมู่ที่ 8 ประชาชนได้รับความเดือดร้อนจริงๆต้องได้รับการช่วยเหลือโดยด่วน
ประธานสภาฯ
นั่นคือญัตติที่เสนอต่อสภาเทศบาลฯมี 2 โครงการ คือการขุดเจาะบ่อบาดาลของหมู่ที่ 4 และการจัดทำคันคลองท่าแนะ
เลขานุการฯ
กราบเรียนท่านประธานที่เคารพกระผมขอชี้แจงเพิ่มเติมในส่วนของโครงการหมู่ที่ 8 ซึ่งทางสภาเทศบาลตำบลหนองพ้อได้ให้อนุมัติงบประมาณ จำนวนเก้าหมื่นบาท เพื่อดำเนินการซ่อมแซม แก้งบประมาณจำนวนดังกล่าวมาสามารถดำเนินการได้มติดังกล่าว และขอใช้ญัตติในวันนี้แทน ขอขอบคุณครับ
